
ŠIAULIŲ MIESTO SAVIVALDYBĖS ADMINISTRACIJOS
STRATEGINIO PLANAVIMO IR FINANSŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2024 M. VASARIO 
1 D. SPRENDIMO NR. T-2 „DĖL ŠIAULIŲ MIESTO SAVIVALDYBĖS 2024 METŲ BIUDŽETO PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2024-05-16
Šiauliai


Parengtas sprendimo projektas dėl Šiaulių miesto savivaldybės 2024 metų biudžeto pakeitimo. Lietuvos Respublikos teisėkūros pagrindų įstatymo 14 straipsnio 3 dalis nustato, kad kai keičiamame teisės akte keičiama daugiau kaip pusė jo straipsnių ar punktų, visas teisės aktas dėstomas nauja redakcija. 

Savivaldybės biudžeto asignavimus administruoja ir biudžeto vykdymą organizuoja Šiaulių miesto savivaldybės meras, vadovaudamasis Lietuvos Respublikos vietos savivaldos įstatymu, Šiaulių miesto savivaldybės tarybos 2022 m. birželio 22 d. sprendimu Nr. T-265 „Dėl Šiaulių miesto savivaldybės biudžeto sudarymo, vykdymo ir atskaitomybės tvarkos aprašo patvirtinimo“. Sprendimo projektą dėl Šiaulių miesto savivaldybės 2024 metų biudžeto pakeitimo rengia Strateginio planavimo ir finansų skyrius, atsižvelgiant į asignavimų valdytojų gautus prašymus dėl biudžeto asignavimų pakeitimų bei Strateginio planavimo grupės (toliau – SPG) 2024 m. gegužės 10 d. priimtais sprendimais (2024 m. gegužės 10 d. SPG posėdžio protokolas DVS „Avilys“ Nr. VM-47).

Sprendimo projektas išdėstomas nauja redakcija. 
.	Sprendimo projekte pajamos ir asignavimai didinami 315,2 tūkst. Eur:
	284,5 tūkst. Eur didinamos Aplinkos apsaugos programos (03) valstybės biudžeto lėšos (VB), skirtos projekto „Įsigyti iš saulės parkų nutolusios saulės elektrinės dalį“ išlaidų atstatymui. Asignavimų valdytojas – Administracija. (raštas Nr. GM-89);
	2,3 tūkst. Eur didinamos Miesto infrastruktūros objektų priežiūros, modernizavimo ir plėtros programos (04) valstybės biudžeto lėšos (VB) ir 25,4 tūkst. Eur didinamos Europos Sąjungos lėšos (ES), skirtos projekto „Talkšos ežero pakrantės plėtra“ užbaigimui. Asignavimų valdytojas – Administracija (raštas Nr. GM-89); 
	4,7 tūkst. Eur mažinamos Socialinės paramos įgyvendinimo programos (10) Europos Sąjungos lėšos (ES) ir ta pačia suma 4,7 tūkst. Eur didinamos valstybės biudžeto lėšos (VB), skirtos: projekto „Įgyvendinti materialinio nepritekliaus mažinimo programą“ įgyvendinimui. Asignavimų valdytojas – Administracija (raštas Nr. GS-32).
	3,0 tūkst. Eur didinamos Kultūros plėtros programos (02) įstaigų pajamų lėšos (PL) Šiaulių miesto kultūros centrui „Laiptų galerija“. Asignavimų valdytojas – Šiaulių miesto kultūros centras „Laiptų galerija“ (raštas Nr. BGF-817).   
.	549,7 tūkst. Eur perskirstomi patvirtinti asignavimai tarp programų ir asignavimų valdytojų:
	289,3 tūkst. Eur perskirstomi tarp programų ir asignavimų valdytojų taip:  
Programos pavadinimas	Lėšų šaltinis	Mažinama (tūkst. Eur)	Didinama (tūkst. Eur)	Mažinimo/didinimo priežastys
Miesto urbanistinės plėtros programa 	(01)	SB		13,0	Funkcijos, atlikti žemės sklypų vertinimą taikant individualaus turto vertinimo metodą, kuri numatyta Kitos paskirties valstybinės žemės sklypų pardavimo ir nuomos taisyklėse, vykdymui. Asignavimų valdytojas – Administracija (raštas Nr. GF-92)
Kultūros plėtros programa   	(02)	SB		62,7	Šiaulių kultūros centrui lauko scenos stogo su šoniniais tentais įsigijimui (23,6 tūkst. Eur), Šiaulių centrinio parko estrados stogo lynų pervaržymui, stogo tento sutampymui ir laikančiųjų diržų įtempimui (12,7 tūkst. Eur),  laužaviečių/aukurų įsigijimui (5,8 tūkst. Eur) ir naujų tūrinių raidžių „ŠIAULIAI ŠVIEČIA) įsigijimui (20,6 tūkst. Eur). Asignavimų valdytojas – Šiaulių kultūros centras (raštas Nr. GM-82) 
Miesto infrastruktūros objektų priežiūros, modernizavimo ir plėtros programa 	(04)	SB		24,8	Lėšos reikalingos projekto „Talkšos ežero pakrantės plėtra“ užbaigimui, siekiant gauti visą numatytą paramą. Asignavimų valdytojas – Administracija (raštas Nr. GM-89)
Miesto ekonominės plėtros programa 	(05)	SB	223,7		Lėšos buvo planuojamos krovos/transporto priemonių, kurios reikalingos veiklos vykdymui, įsigijimui. Vyksta aptarimai su AB „Lietuvos geležinkeliai“ dėl veiklos vykdymo, todėl nėra inicijuojami pirkimai ir lėšos 2024 m. nebus spėtos panaudoti. Asignavimų valdytojas – Administracija.
Švietimo prieinamumo ir kokybės užtikrinimo programa   	(08)	SB 		3,2	Išaugus norinčių vasaros laikotarpiu lankyti „Spindulio“ ugdymo centrą mokinių skaičiui, vietoje kasmet formuojamų 3 grupių bus formuojamos 4 grupės. „Asignavimų valdytojas – „Spindulio“ ugdymo centras (raštas Nr. GM-83)
Socialinės paramos įgyvendinimo programa 	(10)	SB 		91,0	Savarankiško gyvenimo namų perkėlimui į patalpas, esančias Vytauto g. 182. Asignavimų valdytojas – Šiaulių m. savivaldybės globos namai (raštas Nr. G-2550)
	SB(LIK)		65,6	
Savivaldybės veiklos programa	(11)	SB		29,0	Administracijos pastato remonto darbų atlikimui: dvejų šilumos punktų perdarymui iš nepriklausomos sistemos į priklausomą sistemą, papildomų oro kondicionierių serverinėje įrengimui, pastato pirmo aukšto interjero dizaino projektavimo paslaugų pirkimui bei avarinės būklės tvoros ir atraminės sienelės išardymui, virš tvoros esančių ryšių kabelių perkėlimui po žeme ir naujos tvoros pastatymui. Asignavimų valdytojas – Administracija (raštas Nr. GM-80).  
	SB(LIK)	65,6		Laisvos lėšos numatytos finansinių įsipareigojimų trūkumui padengti. Asignavimų valdytojas – Administracija (SPG 2024-05-14 posėdžio protokolas Nr. VM-47)
Iš viso	289,3	289,3	


	82,2 tūkst. Eur perskirstomos tarp asignavimų valdytojų Sporto plėtros programos (07) savivaldybės biudžeto lėšos (SB) ugdymui dėl pasikeitusio ugdomų asmenų skaičiaus einamųjų metų balandžio mėnesio pirmąją darbo dieną taip: lėšos mažinamos – 1,8 tūkst. Eur sporto centrui „Atžalynas“, 40,0 tūkst. Eur sporto centrui „Dubysa“, 5,0 tūkst. Eur Regbio ir žolės riedulio akademijai ir 35,4 tūkst. Eur Teniso akademijai; lėšos didinamos –  12,5 tūkst. Eur plaukimo centrui „Delfinas“, 15,1 tūkst. Eur Lengvosios atletikos ir sveikatingumo centrui ir 54,6 tūkst. Eur Administracijai sporto renginių vykdymui ir sportininkų rengimo centrų veiklai plėtoti (raštas Nr. GM-91 ir raštas Nr. GM-85);
	28,2 tūkst. Eur perskirstomos tarp asignavimų valdytojų Švietimo prieinamumo ir kokybės užtikrinimo programos (08) savivaldybės biudžeto lėšos (SB), skirtos Administracijai mokyklų sporto salių atnaujinimui ir skiriamos „Santarvės“ gimnazijai sporto salės persirengimo patalpų sutvarkymui (raštas Nr. GF-101);
	150,0 tūkst. Eur perskirstomos tarp asignavimų valdytojų Socialinės paramos įgyvendinimo programos (10) savivaldybės biudžeto lėšos (SB), skirtos Administracijai socialinių paslaugų centro pastato (Tilžės g. 63B) atnaujinimui ir skiriamos Socialinių paslaugų centrui, kadangi pati įstaiga vykdo pastato atnaujinimo darbus (raštas Nr. GS-37).
Priėmus sprendimą, galimos pasekmės. Teigiamos – paskirstomi asignavimai programoms, numatytoms Šiaulių miesto savivaldybės 2024–2026 metų strateginiame veiklos plane, Neigiamos – nenumatoma. 
Sprendimui įgyvendinti reikalingos lėšos. Papildomų lėšų poreikis nereikalingas. 
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai: Savivaldybės mero potvarkiu patvirtintas savivaldybės biudžeto pajamų ir programų finansavimo planas bei Savivaldybės administracijos direktoriaus patvirtintas programų vykdytojų veiklos planas. 
Sprendimo projekto antikorupcinis vertinimas. Vertinimas neatliekamas.
Sprendimo projektą parengė Strateginio planavimo ir finansų skyrius. Tiesioginis rengėjas - patarėja Irena Paliulytė, tel. 59 62 71.
Numatomo teisinio reguliavimo poveikio vertinimo rezultatai. Vertinimas neatliekamas.





Strateginio planavimo ir finansų skyriaus vedėja                                             Vaida Kalasevičienė




